pythainlp/thai_wikipedia_clean_20230101 huggingface dataset:
ความขัดแย้งทางการเมืองอันเป็นเหตุให้มีการเดินขบวนและชุมนุมประท้วงของประชาชนหลายครั้ง ตั้งแต่ปี พ.ศ. 2548 ในสมัยรัฐบาล พ.ต.ท.ทักษิณ ชินวัตร จนมีการยึดอำนาจรัฐโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุขเมื่อวันที่ 19 กันยายน พ.ศ. 2549 เรื่อยมาจนถึงการชุมนุมประท้วงในปี พ.ศ. 2551-พ.ศ. 2552 ของกลุ่มพันธมิตรประชาชนเพื่อประชาธิปไตยที่ต่อต้านรัฐบาลนายสมัคร สุนทรเวช และต่อมาการชุมนุมในสมัยรัฐบาลนายอภิสิทธิ์ เวชชาชีวะ ของกลุ่มแนวร่วมประชาธิปไตยต่อต้านเผด็จการแห่งชาติ การชุมนุมของกลุ่มประชาชนเหล่านี้นำไปสู่การกล่าวหาและดำเนินคดีกับประชาชนจำนวนมาก ตลอดจนมีประชาชนเสียชีวิตและบาดเจ็บ ทรัพย์สินของทางราชการและเอกชนถูกเผาทำลาย ปรากฏการณ์ดังกล่าวสร้างความเสียหายทั้งทางด้านความมั่นคง การเมือง เศรษฐกิจ สังคม และบั่นทอนความรู้สึกอันดีที่มีต่อกันของคนในประเทศ ทำให้มีการพูดถึงแนวคิดเกี่ยวกับหลักการความยุติธรรมในระยะเปลี่ยนผ่านกันบ่อยครั้งในสังคมไทย
รัฐบาลของนายอภิสิทธิ์ เวชชาชีวะ ภายหลังเหตุการณ์การสลายการชุมนุมในปี พ.ศ. 2553 ได้มีการแต่งตั้งคณะกรรมการขึ้นสอบสวนเหตุการณ์การสลายการชุมนุมที่ชื่อว่า คณะกรรมการอิสระตรวจสอบและค้นหาความจริงเพื่อการปรองดองแห่งชาติ หรือ คอป. ที่มี ศาสตราจารย์ ดร.คณิต ณ นคร เป็นประธาน คณะกรรมการดังกล่าวทำงานในช่วงรัฐบาล 2 ชุด คือ รัฐบาลอภิสิทธิ์ เวชชาชีวะ และมาถึงรัฐบาลนางสาวยิ่งลักษณ์ ชินวัตร อย่างไรก็ตามคณะกรรมการดังกล่าวก็ไม่ได้มีอำนาจหน้าที่ในการนำข้อค้นพบดังกล่าวไปฟ้องศาลตามกระบวนการยุติธรรม เนื่องจากการดำเนินการตามกฎหมายนั้นเป็นหน้าที่ของกรมสอบสวนคดีพิเศษ หรือ ดีเอสไอ (DSI) สำหรับหลักการของการตั้ง คอป. และการดำเนินงานของ ดีเอสไอ ก็ได้มีการอ้างว่าเป็นการดำเนินการภายใต้หลักการเรื่องความยุติธรรมในระยะเปลี่ยนผ่าน
ท่ามกลางข้อถกเถียงในสังคมเรื่องแนวทางสร้างความปรองดองสมานฉันท์ มีการเสนอร่างกฎหมายที่เกี่ยวข้องกับปัญหาความขัดแย้งนี้ ทั้งสิ้น 7 ฉบับ ได้แก่
สภาผู้แทนราษฎรได้มีมติเห็นชอบรับหลักการร่างพระราชบัญญัตินิรโทษกรรมแก่ผู้ซึ่งกระทำความผิดเนื่องจากการชุมนุมทางการเมือง การแสดงออกทางการเมืองของประชาชน พ.ศ. ...ที่เสนอโดยนายวรชัย เหมมะ ผู้แทนราษฎรจากพรรคเพื่อไทย ในเดือนตุลาคม พ.ศ. 2556 ในการรับหลักการวาระที่ 1 เนื้อหาของร่างพระราชบัญญัติฯ ให้นิรโทษกรรมเฉพาะผู้ชุมนุมทางการเมือง โดยไม่รวมแกนนำและผู้สั่งการ แต่ในชั้นกรรมาธิการกลับถูกแปรญัตติจนกลายเป็นมีเนื้อหาให้ครอบคลุมถึงบุคคลอื่น รวมถึง พ.ต.ท.ทักษิณ ชินวัตร นายอภิสิทธิ์ เวชชาชีวะ และนายสุเทพ เทือกสุบรรณ และย้อนเวลาให้ครอบคลุมเหตุการณ์ในปี พ.ศ. 2547 กระทั่งคดีความในเดือนสิงหาคม พ.ศ. 2556 ประเด็นที่ถูกวิพากษ์วิจารณ์อย่างมากคือ การที่สภาผู้แทนราษฎรมีมติรับรองร่างพระราชบัญญัติฉบับดังกล่าวด้วยกระบวนการที่รวบรัด โดยผ่านความเห็นชอบวาระ 2 และ วาระ 3 ตอนตี 4 ของวันที่ 31 ตุลาคม พ.ศ. 2556 ความไม่พอใจในเนื้อหาและกระบวนการผ่านร่างพระราชบัญญัติ ทำให้มีเสียงคัดค้านจากญาติผู้สูญเสียจากเหตุการณ์ปี พ.ศ. 2553 และจากประชาชนในวงกว้างจากทุกเฉดสีทั้งคนเสื้อเหลืองและเสื้อแดง โดยให้ฉายาว่าเป็นร่างพระราชบัญญัตินิรโทษกรรมแบบสุดซอย หรือ เหมาเข่ง
กระแสต่อต้านที่รุนแรงทั้งจากฝ่ายที่เห็นว่าเป็นการล้างผิดต่อคดีคอร์รัปชั่น และฝ่ายที่ไม่พอใจเพราะเป็นการไม่ดำเนินคดีเอาผิดกับผู้สั่งการและใช้อำนาจรัฐอย่างรุนแรงเกินขอบเขต ยังผลให้ประชาชนถึงแก่ชีวิต รวมถึงเป็นการยอมรับการรัฐประหารที่ผ่านมา ทำให้วุฒิสภามีมติคว่ำร่างพระราชบัญญัติฉบับนี้ และรัฐบาลมีมติถอนร่างพระราชบัญญัติทั้ง 6 ฉบับที่เหลือออกจากวาระการประชุมสภา และสัญญาว่าจะไม่นำร่างพระราชบัญญัตินิรโทษกรรมใดๆ เข้าสู่การพิจารณาอีก ตลอดระยะเวลาการเป็นรัฐบาล
ความล้มเหลวในการออกพระราชบัญญัตินิรโทษกรรมในครั้งนี้ ชี้ให้เห็นว่าชนชั้นนำในการเมืองไทยไม่ได้นำแนวคิดและหลักการของการนิรโทษกรรม (Amnesty) และความยุติธรรมในระยะเปลี่ยนผ่านมาใช้ มุ่งหวังเพียงแต่การยกโทษให้กันเองในหมู่ชนชั้นนำที่ต่างได้กระทำความผิด จึงกลายเป็นการตอกย้ำความเจ็บปวดให้แก่เหยื่อ-ญาติและสร้างรอยแผลเป็นแก่สังคม การบิดเบือนหลักการของการนิรโทษกรรมและความยุติธรรมในระยะเปลี่ยนผ่าน นอกจากจะทำให้ผู้ชุมนุมทางการเมืองที่ถูกคุมขัง และกำลังถูกฟ้องร้องดำเนินคดี เสียโอกาสที่จะได้รับเสรีภาพตามที่ควรจะเป็นแล้ว ยังทำให้สังคมไทยไม่สามารถก้าวข้ามความขัดแย้งเพื่อปลูกฝังประชาธิปไตยให้เติบโตได้อย่างยั่งยืน
ประเทศที่นำแนวคิดเรื่องความยุติธรรมในระยะเปลี่ยนผ่านมาใช้ เนื่องจากกระบวนการยุติธรรมตามระบบเดิมในประเทศนั้นมีข้อจำกัดไม่สามารถจัดการกับความขัดแย้งที่ดำรงอยู่ได้ เพราะปัญหามีความซับซ้อน และมีผู้เกี่ยวข้องจำนวนมาก ทั้งที่เป็นเหยื่อ ญาติ และผู้กระทำผิด การลงโทษทางอาญาอย่างเดียวไม่สามารถทำให้สังคมก้าวข้ามความขัดแย้งได้ แต่พึงเข้าใจว่า ความยุติธรรมในระยะเปลี่ยนผ่านมิได้เป็นเพียงรูปแบบพิเศษของความยุติธรรม หากแต่เป็นความยุติธรรมที่ถูกปรับให้เข้ากับสังคมที่อยู่ในช่วงของการปรับตัวและเปลี่ยนแปลง หลังจากผ่านช่วงเวลาแห่งความขัดแย้ง จลาจล และมีการละเมิดสิทธิมนุษยชนอย่างกว้างขวาง การเปลี่ยนแปลงดังกล่าวอาจเกิดขึ้นโดยกะทันหันทันทีหรืออาจใช้เวลายาวนาน รัฐบาล ประชาสังคม และภาคส่วนอื่นๆ ต้องร่วมใจกันตระหนักในปัญหาที่เกิดขึ้นและจัดการสะสางกับปัญหาที่เกี่ยวข้องกับความอยุติธรรมในอดีต เพื่อให้สังคมสามารถเปลี่ยนผ่านไปสู่ระบบที่มีความยุติธรรมเป็นพื้นฐาน ไม่ว่าจะเป็นความยุติธรรมทางอาญา (criminal justice) ความยุติธรรมทางเพศ (gender justice) และ การปฏิรูปสถาบัน (institutional reform) เป็นต้น
เครื่องพิมพ์ 3 มิติ (3D Printing)
เครื่องฉายข้ามศีรษะ
เครื่องฉายข้ามศีรษะ  เป็นเครื่องฉายระบบฉายอ้อม ทำงานผ่านแผ่นสะท้อนแสงสะท้อนไปมา จนเกิดเป็นภาพขึ้น เครื่องฉายข้ามศีรษะต้องฉายควบคู่กับแผ่นใสเท่านั้น ไม่สามารถใช้กระดาษชนิดอื่นได้ เครื่องฉายนี้มีจุดเด่นตรงที่สามารถฉายได้ทั้งในที่มืดและที่สว่าง แม้มีแสงมากก็ตาม เครื่องฉายข้ามศีรษะถูกประดิษฐ์ครั้งแรกขึ้นราวคริสต์ทศวรรษ 1970 โดยนักประดิษฐ์ชาวฝรั่งเศส ฌูลส์ ดูบอสก์
เทศบาลเมืองพัทลุง
พัทลุง เป็นเทศบาลเมืองแห่งหนึ่งที่เป็นเมืองศูนย์กลางของจังหวัดพัทลุง มีพื้นที่ครอบคลุมตำบลต่าง ๆ ในอำเภอเมืองพัทลุง ได้แก่ ตำบลคูหาสวรรค์ทั้งตำบล และบางส่วนของตำบลเขาเจียก ตำบลท่ามิหรำ ตำบลปรางหมู่ ตำบลลำปำ ตำบลตำนาน และตำบลควนมะพร้าว ในปี พ.ศ. 2557 เทศบาลเมืองพัทลุงมีประชากร 35,039 คน
เทศบาลเมืองพัทลุงจัดตั้งขึ้นตามพระราชกฤษฎีกาเมื่อวันที่ 14 มีนาคม พ.ศ. 2479 มีพื้นที่แรกเริ่ม 3.068 ตารางกิโลเมตร โดยมีคณะผู้บริหารชุดแรกที่มาจากการแต่งตั้งโดยกระทรวงมหาดไทย ซึ่งเข้าดำรงตำแหน่งเมื่อวันที่ 13 กรกฎาคม พ.ศ. 2480 โดยมีหลวงสาราลักษณ์ประพันธ์เป็นนายกเทศมนตรีคนแรก ต่อมาในปี พ.ศ. 2523 ได้มีการขยายเขตความรับผิดชอบของเทศบาลโดยพระราชกฤษฎีกาเมื่อวันที่ 11 มีนาคม พ.ศ. 2523 มีผลทำให้เทศบาลเมืองพัทลุงมีพื้นที่เพิ่มขึ้นเป็น 13.342 ตารางกิโลเมตร
เทศบาลเมืองพัทลุงอยู่ห่างจากกรุงเทพมหานครตามทางหลวงแผ่นดินหมายเลข 41 เป็นระยะทางประมาณ 858 กิโลเมตร และตามเส้นทางรถไฟ ระยะทางประมาณ 846 กิโลเมตร ปัจจุบัน มีพื้นที่รับผิดชอบทั้งหมด 13.342 ตารางกิโลเมตร มีอาณาเขตติดต่อ ดังนี้
ลักษณะภูมิประเทศในเขตเทศบาลเมืองพัทลุงและบริเวณพื้นที่ต่อเนื่อง ซึ่งเป็นเขตผังเมืองรวมเมืองพัทลุง มีลักษณะเป็นพื้นที่ราบต่ำกว้างใหญ่รอบทะเลสาบ ส่วนที่เป็นทะเลหลวงมีพื้นที่สูงจากระดับน้ำทะเลประมาณ 0-15 เมตร
ลักษณะภูมิอากาศ สภาพภูมิอากาศมี 2 ฤดูกาล คือ ฤดูร้อนและฤดูฝน ได้รับอิทธิพลจากลมมรสุมตะวันออกเฉียงเหนือ และมรสุมตะวันตกเฉียงใต้ อุณหภูมิสูงสุดเฉลี่ย 29.3 องศาเซลเซียส ในเดือนเมษายน และอุณหภูมิต่ำสุดเฉลี่ย 26.7 องศาเซลเซียส ในเดือนธันวาคม อุณหภูมิเฉลี่ยตลอดปี 28.14 องศาเซลเซียส ความชื้นสัมพัทธ์อยู่ระหว่าง 75-83 เปอร์เซ็นต์ โดยเฉลี่ย 78.7 เปอร์เซ็นต์ และความเร็วลมประมาณ 1-2 เมตรต่อวินาที ปริมาณการระเหยของน้ำประมาณ 3.3-5.5 มิลลิเมตรต่อวัน
ลาลิกา ฤดูกาล 2015–16
การแข่งขันฟุตบอลลาลิกา ฤดูกาล 2015–16  หรือในชื่อว่า ลีกา เบเบอูเบอา  ตามชื่อผู้สนับสนุน เป็นฤดูกาลที่ 85 ของลาลิกานับตั้งแต่ได้รับการก่อตั้งขึ้นเมื่อ พ.ศ. 2473 บาร์เซโลนาเป็นผู้ชนะเลิศประจำฤดูกาลในวันที่ 14 พฤษภาคม 2559
ในการแข่งขันนี้จะแข่งขันในระบบลีก มีทั้งหมด 20 ทีม ซึ่งประกอบด้วย 17 ทีมจากลาลิกา ฤดูกาล 2014–15 และอีก 3 ทีมที่ขึ้นมาจากเซกุนดาดิบิซิออน ฤดูกาล 2014–15 แบ่งเป็น 2 ทีมที่อันดับดีที่สุดในเซกุนดาดิบิซิออน (เรอัลเบติสและสปอร์ติงเดคีคอน) และอีกหนึ่งทีมมาจากผู้ชนะในรอบเพลย์ออฟ (อูเด ลัสปัลมัส)
แฮต-ทริคส์.
4 &lt;br&gt;5 &lt;br&gt;
เซกุนดาดิบิซิออน ฤดูกาล 2015–16
การแข่งขันฟุตบอลเซกุนดาดิบิซิออน ฤดูกาล 2015–16  เป็นฤดูกาลที่ 85 ของเซกุนดาดิบิซิออน นับตั้งแต่ก่อตั้งการแข่งขันขึ้นมาในปี พ.ศ. 2473
ในการแข่งขันนี้จะแข่งขันในระบบลีก มีทั้งหมด 22 ทีม ซึ่งประกอบไปด้วย 15 ทีมจากเซกุนดาดิบิซิออน ฤดูกาล 2014–15, 3 ทีมที่ตกชั้นจากลาลิกา ฤดูกาล 2014–15 และอีก 4 ทีมที่ขึ้นมาจากเซกุนดาดิบิซิออน เบ ฤดูกาล 2014–15
เพลย์ออฟ เลื่อนชั้น.
ทีมที่อยู่ในพื้นที่ระหว่าง อับดับที่ 3 และ อันดับที่ 6 (ไม่รวมทีมสำรอง) จะมีส่วนร่วมในการเลื่อนชั้นรอบเพลย์ออฟ. นัดแรกของรอบรองชนะเลิศจะลงเล่นในวันที่ 8 มิถุนายน และนัดที่สองในวันที่ 12 มิถุนายน ที่บ้านของทีมอันดับที่ดีที่สุด. นัดชิงชนะเลิศจะยังเป็นระบบสองนัด, กับนัดแรกเมื่อวันที่ 15 มิถุนายนและนัดที่สองเมื่อวันที่ 19 มิถุนายน, กับทีมอันดับที่ดีที่สุดจะได้ลงเล่นนัดที่สองที่บ้านของตัวเอง.
เทศบาลเมืองระนอง
ระนอง เป็นเทศบาลเมืองแห่งหนึ่งที่เป็นเมืองศูนย์กลางของอำเภอเมืองระนอง จังหวัดระนอง เทศบาลมีพื้นที่ครอบคลุมตำบลเขานิเวศน์ทั้งตำบล ได้ยกฐานะจากสุขาภิบาลระนองเป็นเทศบาลเมือง เมื่อวันที่ 14 มีนาคม พ.ศ. 2479 โดยพระราชกฤษฎีกาจัดตั้งเทศบาลเมืองระนอง ซึ่งขณะนั้นมีรายได้ประมาณ 30,000 บาทต่อปี
เทศบาลเมืองระนองตั้งอยู่ในอำเภอเมืองระนอง จังหวัดระนอง มีพื้นที่ครอบคลุมตำบลเขานิเวศน์ทั้งตำบล มีเนื้อที่ 4.285 ตารางกิโลเมตร โดยมีอาณาเขตติดต่อดังนี้
เมืองระนองตั้งอยู่บริเวณปากแม่น้ำกระบุรี หรือแม่น้ำปากจั่น อยู่ตรงข้ามกันกับวิกตอเรียพอยต์ของประเทศพม่า มีเทือกเขาตะนาวศรีพาดผ่านทางตะวันออกของเมือง และมีสันเขาเล็ก ๆ พาดผ่านจากบริเวณปากน้ำไปทางทิศเหนือของเมือง
เมืองระนองมีสภาพภูมิอากาศแบบมรสุมเขตร้อน (เคิพเพิน "Am") โดยมีความแปรผันของอุณหภูมิเพียงเล็กน้อย
ภิญโญ สาธร
ศาสตราจารย์ ดร. ภิญโญ สาธร (15 เมษายน พ.ศ. 2472 - 26 พฤศจิกายน​ พ.ศ. 2534) อาจารย์ชาวไทย อดีตรัฐมนตรีว่าการกระทรวงศึกษาธิการในรัฐบาลนายธานินทร์ กรัยวิเชียร และอดีตคณบดีคณะครุศาสตร์ จุฬาลงกรณ์มหาวิทยาลัย
ภิญโญ สาธร จบการศึกษาในระดับอุดมศึกษาจากคณะอักษรศาสตร์ จุฬาลงกรณ์มหาวิทยาลัย จากนั้นจึงรับราชการเป็นอาจารย์ในจุฬาลงกรณ์มหาวิทยาลัย จนได้รับตำแหน่งคณบดีคณะครุศาสตร์ จุฬาลงกรณ์มหาวิทยาลัย
ภิญโญ​ สาธร สมรส กับ นาง สุนิตรา สาธร มีบุตรชื่อ นาย ภควัต สาธร ผู้ช่วยกรรมการผู้จัดการ บริษัท เอ็มไพร์ มอเตอร์สปอร์ต จำกัด
พ.ศ. 2519 ภิญโญ สาธร ได้รับตำแหน่งรัฐมนตรีว่าการกระทรวงศึกษาธิการในคณะรัฐมนตรีไทย คณะที่ 39ในรัฐบาลนายธานินทร์ กรัยวิเชียร และพ้นจากตำแหน่งเมื่อ พ.ศ. 2520 เมื่อพลเรือเอก สงัด ชลออยู่ทำรัฐประหาร
ภิญโญ สาธร เคยเป็นกรรมการบริหารพรรคประชากรไทย และในการเลือกตั้งเมื่อปี พ.ศ. 2526 ได้ลงสมัครสมาชิกสภาผู้แทนราษฎรในเขต 4 กรุงเทพมหานคร แต่ไม่ได้รับเลือกตั้ง
ศาสตราจารย์ ดร. ภิญโญ สาธร ถึงแก่อนิจกรรมเมื่อ 26 พฤศจิกายน​ พ.ศ. 2534 พระราชทานเพลิงศพเมื่อวันอาทิตย์ที่ 19 เมษายน พ.ศ. 2535 ณ วัดธาตุทอง
กัมเปโอนาโตนาซิโอนัลเดลิกาเดเซกุนดาดิบิซิออน  หรือเรียกในเชิงพาณิชย์ว่า ลาลิกาโดส  หรือ ลาลิกาเอสมาร์ตบังก์  ตามชื่อผู้สนับสนุน เป็นการแข่งขันฟุตบอลชายประเภทลีกระดับสูงเป็นลำดับที่สองในระบบฟุตบอลลีกสเปน บริหารงานโดยสันนิบาตฟุตบอลอาชีพแห่งชาติ โดยมีทีมแข่งขัน 22 ทีม สองทีมที่ดีที่สุดและอีกหนึ่งทีมที่ชนะรอบเพลย์ออฟจะได้เลื่อนชั้นขึ้นสู่ลาลิกา แทนที่สามทีมที่จะต้องตกชั้นลงมา
ราชสหพันธ์ฟุตบอลสเปนได้ก่อตั้งการแข่งขันขึ้นใน ค.ศ. 1929 โดยใช้ระบบตารางเดี่ยวยกเว้นช่วง ค.ศ. 1949 ถึง 1968 ที่ได้มีการแย่งแยกโซนเหนือ-ใต้ ตั้งแต่ ค.ศ. 1984 สันนิบาตฟุตบอลอาชีพแห่งชาติเป็นผู้จัดการแข่งขัน
ตั้งแต่ ค.ศ. 2006 สันนิบาตฟุตบอลอาชีพแห่งชาติได้ทำสัญญากับเบเบอูเบอาเพื่อสนับสนุนลีกอย่างเป็นทางการ จึงได้เปลี่ยนขื่อลีกเป็น ลิกา เบเบอูเบอา ก่อนในอีกสองปีถัดมาจะเปลี่ยนเป็น ลิกาอาเดลันเต หลังจากเบเบอูเบอาได้ขยายออกไปสนับสนุนลาลิกา จึงใช้ชื่อ "ลิกา เบเบอูเบอา" แทน หลังหมดสัญญา ใน ค.ศ. 2016 ธนาคารบังโกซันตันเดร์ได้เข้าเป็นผู้สนับสนุนของทั้งสองลีก จึงเปลี่ยนชื่อเซกุนดาดิบิซิออนเป็น ลาลิกา อุน โดส เตรส ก่อนที่จะเปลี่ยนชื่อเป็น ลาบิกาเอสมาร์ตบังก์ ก่อนเริ่มฤดูกาล 2019–20
นับตั้งแต่ฤดูกาล 2010–11 ได้มีการจัดการแข่งขันเพลย์ออฟเลื่อนชั้น ระหว่างทีมที่จบลำดับที่ 3 ถึง 6 จากเดิมที่จะให้ทีมลำดับที่ 3 ได้เลื่อนชั้นโดยอัตโนมัติ โดยลีกได้อนุญาตให้ทีมสำรองเข้าร่วมแข่งขันได้ แต่จะไม่สามารถเลื่อนชั้นสู่ลาลิกาได้
ลีกประกอบไปด้วย 22 ทีมโดยแข่งขันแบบพบกันหมดแบบเหย้า-เยือน ทำให้แต่ละทีมมีการแข่งขันรวม 42 นัด หลังจบฤดูกาลจะมีสามทีมที่ได้เลื่อนชั้นสู่ลาลิกา โดยสองทีมจะได้เลื่อนชั้นโดยอัตโนมัติ และอีกหนึ่งทีมจะมาจากการชนะรอบเพลย์ออฟ ซึ่งรอบนี้จะประกอบไปด้วยทีมจากอันดับที่ 3 ถึง 6 มาแข่งขันในระบบเหย้า-เยือนเพื่อหาผู้ชนะ โดยทีมสำรองจะไม่มีสิทธิ์ในการเลื่อนชั้น ซึ่งจะมีสามทีมที่ตกชั้นจากลาลิกามาแข่งขันในเซกุนดาดิบิซิออนแทน ขณะที่ทีมที่อันดับแย่ที่สุดในเซกุนดาดิบิซิออนจะตกชั้นลงสู่ปริเมราดิบิซิออนเอร์เรเฟฟ
เครื่องฉายวัสดุทึบแสง
เครื่องฉายวัสดุทึบแสง  เป็นเครื่องฉายระบบฉายสะท้อน ทำงานผ่านการสะท้อนจากกระจกเงาผ่านเลนส์ภาพแล้วฉายออกจอ
เครื่องฉายวัสดุทึบแสงสามารถฉายสิ่งของได้ทุกอย่าง อาทิ เหรียญ โทรศัพท์มือถือ ใบไม้ ฯลฯ เครื่องฉายมีจุดเด่นตรงสามารถขยายวัสดุเล็กให้สามารถใหญ่ได้
แต่ข้อเสียของเครื่องฉายวัสดุทึบแสงคือ ต้องฉายในห้องที่ความมืด ไม่มีแสงเข้าเลย
เซกุนดาดิบิซิออน เบ
เซกุนดาดิบิซิออน เบ  เป็นการแข่งขันฟุตบอลระบบลีกลำดับที่สามในประเทศสเปน ในฤดูกาล 2020–21 มี 102 ทีมเข้าแข่งขัน อยู่ภายใต้การดูแลของราชสหพันธ์ฟุตบอลสเปน ก่อตั้งขึ้นใน ค.ศ. 1977 โดยเป็นลีกรองของลีกอาชีพสองอันดับแรกคือลาลิกาและเซกุนดาดิบิซิออน โดยนอกจากมีทีมปกติเข้าแข่งขันแล้วยังมีทีมสำรองของทีมในลาลิกาและในเซกุนดาดิบิซิออนเข้าแข่งขัน ก่อนที่ลีกจะถูกยกเลิกไปใน ค.ศ. 2021 หลังจากมีการก่อตั้งปริเมราดิบิซิออนเอร์เรเฟฟ ขึ้นมาเป็นลีกลำดับที่สามทดแทน นับตั้งแต่ฤดูกาล 2021–22
คำว่า "เซกุนดาดิบิซิออน เบ" มีที่ใช้ครั้งแรกในค.ศ. 1929 เป็นการแข่งขันลำดับสามรองจาก "ปริเมราดิบิซิออน" และ "เซกุนดาดิบิซิออน อา" โดยกุลตูรัลเลโอเนซาได้เป็นทีมชนะเลิศ ในฤดูกาลถัดมาได้มีการปรับโครงสร้างครั้งแรกของระบบลีกฟุตบอลสเปน ทำให้ "เซกุนดาดิบิซิออน เบ" ถูกเปลี่ยนชื่อเป็นเตร์เซราดิบิซิออน ก่อนที่จะได้รับการฟื้นฟูขึ้นมาในช่วงก่อนเริ่มฤดูกาล 1977–78 และใช้เป็นลีกลำดับที่สามแทนเตร์เซราดิบิซิออนที่จะถูกลดระดับไปเป็นลีกที่สี่ โดยแรกเริ่มการแข่งขันถูกแบ่งออกเป็นสองกลุ่ม ก่อนที่จะเลิกการแบ่งกลุ่มไปในฤดูกาล 1986–87 โดยเปลี่ยนมาแข่งขันแบบพบกันหมด 22 ทีม แต่ก็ถูกเปลี่ยนแปลงในฤดูกาลถัดมา โดยแบ่งออกเป็นสี่กลุ่ม กลุ่มละ 20 ทีม
ใน ค.ศ. 2020 หลังจากการมีกำหนดการปรับเปลี่ยนโครงสร้างฟุตบอลลีกโดยการยกเลิกเซกุนดาดิบิซิออน เบ และก่อตั้งปริเมราดิบิซิออนเอร์เรเฟฟเป็นดิวิชัน 3 ทดแทน และก่อตั้งเซกุนดาดิซิออนเอร์เรเฟฟเป็นดิวิชัน 4 ซึ่งจะเริ่มในฤดูกาล 2021–22 ทำให้ในฤดูกาล 2020–21 ราชสหพันธ์ฟุตบอลสเปนจึงอนุมัติให้เพิ่มทีมเป็น 5 กลุ่มโดยมีทีม 102 ทีมเข้าแข่งขัน ทำให้ในฤดูกาลก่อนหน้าไม่มีการตกชั้น โดยแบ่งออกเป็นกลุ่มละ 20 ทีมสามกลุ่ม และกลุ่มละ 21 ทีมสองกลุ่ม โดยการแข่งขันจะแบ่งออกมาอีกเป็นแปดกลุ่มย่อยที่มี 10 ทีมและสองกลุ่มย่อยที่มี 11 ทีมเพื่อความสะดวกในหารจัดการ การแข่งขันในฤดูกาลนี้เปรียบเสมือนการคัดเลือกทีมเข้าไปลงเล่นในเซกุนดาดิบิซิออน หรือปริเมราดิบิซิออนเอร์เรเฟฟ หรือเซกุนดาดิบิซิออนเอร์เรเฟฟ ฤดูกาล 2021–22
มาร์ก โอเวน
มาร์ก แอนโทนี แพทริก โอเวน (; 27 มกราคม ค.ศ. 1972-...) เป็นนักร้องและนักแต่งเพลงชาวอังกฤษ โดยเป็นสมาชิกของวงป็อปร็อกเทกแดต นอกจากนี้เขาได้ออกอัลบัมเดี่ยวออกมา 4 ชุด ได้แก่ "Green Man", "In Your Own Time", "How the Mighty Fall" และ "The Art of Doing Nothing" เขามียอดขายจากการเป็นศิลปินเดี่ยวทั้งหมด 500,000 ก๊อปปี๊
ฮาวเวิร์ด ดอนัลด์
ฮาวเวิร์ด พอล ดอนัลด์ (; 28 เมษายน ค.ศ. 1968 -) เป็นนักร้อง, นักเต้น, ดีเจ, มือกลอง และนักแต่งเพลงชาวอังกฤษ เป็นสมาชิกของวงป็อปร็อกเทกแดต เขาเคยเป็นกรรมการของรายการประกวดการเต้นของประเทศเยอรมนี Got To Dance
สะพานข้ามแม่น้ำเจ้าพระยา บริเวณถนนนนทบุรี 1
รายการแผ่นดินไหว
นี่เป็นเนื้อหาของรายการแผ่นดินไหวและอันดับแผ่นดินไหวแบ่งตามแมกนิจูดและผู้เสียชีวิต
ฟิฟฮาร์โมนี่
Kerbal space program
ฝ่า
"ฝ่า" เป็นเพลงจากสตูดิโออัลบั้มแนวอัลเทอร์เนทีฟร็อก, อินดี้ร็อก ของ"สติลอะไลฟ์" ขับร้องโดย อีโบล่า และ พงษ์สิทธิ์ คำภีร์ ประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย แต่งทำนองและเรียบเรียงโดย วรรณิต ปุณฑริกาภา (กอล์ฟ อีโบล่า) สังกัดค่ายวอร์เนอร์มิวสิคไทยแลนด์ ออกจำหน่ายในวันที่ 5 พฤษภาคม พ.ศ. 2556
เนื้อหาของเพลงเป็นการให้กำลังใจคนฟังได้อย่างชัดเ­จน เมื่อเพื่อนที่ร่วมกันเดินทางตามหาฝันมาด้วยกันจนถึงจุดๆหนึ่ง...ถึงเวลาที่ต้องไปต่อเราก็จะไปด้วยกัน ไม่ว่าทางข้างหน้าที่จะยังคงอีกไกล อีกกี่อุปสรรค อีกกี่บททดสอบให้วัดใจ เราก็จะ ฝ่า มันออกไปพร้อมกันไม่หันหลัง ไม่สนใจกว่าจะใช้เวลาอีกนานสักแค่ไหน
ภารต้า
ภารต้า  วงดนตรีร็อคผสมผสานกับซาวต์ดนตรีแบบอินเดียจากค่าย จีเอ็มเอ็ม แกรมมี่ จากผลงานเพลง "สบายดีไหม" ซึ่งมียอดวิวสูงถึง 20 ล้านวิวจนได้รับการชักชวนจากทางค่าย จีเอ็มเอ็ม แกรมมี่ ในปัจจุบัน
เกิดขึ้นจากการรวมตัวของ “อาลีฟ - พัฒวุธิ รื่นพิทักษ์” (ร้องนำ) นักล่ารางวัลตั้งแต่เด็กจนโต และประสบการณ์การร้องเพลงกลางคืนมามากว่า 6 ปี พร้อมด้วย “แมน - ปริญญา พิกุล” (กีต้าร์), “หนุ่ม - ธัชพงศ์ บัวภา” (เบส) และ “บาส - โกวิท นิลบางขวาง (กลอง) กลุ่มนักดนตรีที่เล่นดนตรีกลางคืนร่วมกันมากว่า 7 ปี จากการผ่านประสบการณ์ด้านดนตรีมาอย่างโชกโชน
รายชื่อแผ่นดินไหว
รายชื่อเทพเจ้าของสแกนดิเนเวีย
วอลเลย์บอลหญิงชิงแชมป์ยุโรป 2003
วอลเลย์บอลหญิงชิงแชมป์ยุโรป 2003  เป็นครั้งที่ 23 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองอังการา, ประเทศตุรกี ระหว่างวันที่ 22–28 กันยายน ค.ศ. 2003 (พ.ศ. 2546)
โพลาไรเซชัน
โพลาไรเซชัน (Polarization) ปรากฏการณ์การแทรกสอดและการเลี้ยวเบนของแสง แสดงสมบัติความเป็นคลื่นของแสง แต่ไม่สามารถสรุปได้ว่าแสงเป็นคลื่นตามยาว หรือ คลื่นตามขวาง สำหรับปรากฏการณ์ที่แสดงให้เห็นว่า แสงเป็นคลื่นตามขวาง คือ ปรากฏการณ์ โพลาไรเซชัน ทั้งนี้เนื่องจากคลื่นตามยาวจะไม่แสดงปรากฏการณ์นี้
แสงเป็นคลื่นแม่เหล็กไฟฟ้า และเป็นคลื่นตามขวาง ประกอบด้วยสนามไฟฟ้าและสนามแม่เหล็กที่สั่นตั้งฉากกันในระนาบที่ตั้งฉากกับทิศการแผ่ของคลื่น ทิศการสั่นของสนามไฟฟ้า Ḕ กำหนดให้เป็นทิศของโพลาไรเซชัน แสงธรรมดาที่ไม่โพลาไรส์ (unpolarized light) ประกอบด้วยเวกเตอร์ของสนามไฟฟ้าที่สั่นในทุกทิศทาง และอยู่บนระนาบที่ตั้งฉากกับทิศทางการแผ่ของคลื่น แสงโพลาไรส์ (polarized light) จะประกอบด้วยสนามไฟฟ้า ซึ่งสั่นในแนวใดแนวหนึ่งเท่านั่น เช่น ในแนวดิ่ง แนวราบ เป็นต้น
แสงหรือรังสีแม่เหล็กไฟฟ้าอื่น ๆ จากหลายแหล่งเช่นดวงอาทิตย์เปลวไฟและหลอดไส้ประกอบด้วยรถไฟคลื่นสั้นที่มีส่วนผสมของโพลาไรเซชันเท่ากัน สิ่งนี้เรียกว่าแสงโพลาไรซ์ แสงโพลาไรซ์สามารถผลิตได้โดยการส่งผ่านแสงโพลาไรซ์ผ่านโพลาไรเซอร์ซึ่งช่วยให้คลื่นของโพลาไรซ์เพียงเส้นเดียวผ่านได้ วัสดุทางแสงที่พบมากที่สุด (เช่นแก้ว) เป็นไอโซโทรปิกและไม่มีผลต่อการโพลาไรเซชันของแสงที่ผ่านพวกมัน อย่างไรก็ตามวัสดุบางอย่าง - ผู้ที่แสดง birefringence, dichroism หรือกิจกรรมแสง - สามารถเปลี่ยนโพลาไรซ์ของแสง บางส่วนของสิ่งเหล่านี้ถูกใช้เพื่อสร้างตัวกรองโพลาไรซ์ แสงก็มีขั้วบางส่วนเมื่อมันสะท้อนจากพื้นผิว
ตามกลศาสตร์ควอนตัมคลื่นแม่เหล็กไฟฟ้าสามารถถูกมองว่าเป็นลำอนุภาคที่เรียกว่าโฟตอน เมื่อมองด้วยวิธีนี้โพลาไรเซชันของคลื่นแม่เหล็กไฟฟ้าจะถูกกำหนดโดยสมบัติเชิงกลของโฟตอนของโฟตอนที่เรียกว่าการหมุน โฟตอนมีหนึ่งในสองสปินที่เป็นไปได้: มันสามารถหมุนในความรู้สึกมือขวาหรือมือซ้ายเกี่ยวกับทิศทางของการเดินทาง คลื่นแม่เหล็กไฟฟ้าโพลาไรซ์แบบวงกลมประกอบด้วยโฟตอนที่มีการหมุนเพียงหนึ่งประเภทไม่ว่าจะทางขวาหรือซ้าย คลื่นโพลาไรซ์เชิงเส้นประกอบด้วยโฟตอนที่อยู่ในสถานะซ้อนด้านขวาและซ้ายของโพลาไรซ์แบบวงกลมโดยมีแอมพลิจูดและเฟสเท่ากันเพื่อให้การแกว่งในระนาบนั้น
โพลาไรเซชันเป็นพารามิเตอร์ที่สำคัญในด้านวิทยาศาสตร์ที่เกี่ยวข้องกับคลื่นตามขวางเช่นเลนส์, แผ่นดินไหว, วิทยุและไมโครเวฟ ได้รับผลกระทบโดยเฉพาะเทคโนโลยีเช่นเลเซอร์โทรคมนาคมไร้สายและใยแก้วนำแสงและเรดาร์
โพลาไรเซชันโดยการสะท้อน.
เมื่อแสงไม่โพลาไรส์ตกกระทบผิวตัวกลาง แสงที่สะท้อนอาจจะเป็นแสงไม่โพลาไรส์ หรือ แสงโพลาไรส์ก็ได้ ขึ้นกับมุมตกกระทบ สำหรับมุมตกกระทบ 0 องศา หรือ 90 องศา แสงสะท้อนจะเป็นแสงไม่โพลาไรส์ แต่จากการทดลองพบว่าที่มุมตกกระทบค่าหนึ่ง แสงสะท้อนจะเป็นแสงโพลาไรส์สมบูรณ์
โพลาไรเซชันโดยการหักเห.
วัสดุบางชนิด เช่น แคลไซท์หรือควอทซ์ มีคุณสมบัติที่เรียกว่า Birefringent คือมีค่าดัชนีหักเห 2 ค่า เนื่องจากแสงเคลื่อนที่ด้วยความเร็วไม่เท่ากันในแต่ละทิศทางของผลึก เมื่อฉายแสงที่ไม่โพลาไรส์เข้าสู่ผลึกของวัสดุเหล่านี้ แสงที่หักเหออกมาจึงเป็นลำแสงโพลาไรส์ ซึ่งต่างก็เป็นแสงโพลาไรส์ทั้งคู่ โดยมีทิศของโพลาไรเซชัน
เมื่อแสงผ่านเข้าไปในแก้ว แสงจะเคลื่อนที่ด้วยอัตราเร็วเท่ากันทุกทิศทาง เพราะแก้วมีดรรชนีหักเหเพียงค่าเดียว แต่เมื่อแสงผ่านเข้าไปในผลึกแคลไซต์หรือควอตซ์ แสงจะมีอัตราเร็วไม่เท่ากันทุกทิศทาง ด้วยเหตุนี้แสงที่ผ่านแคลไซต์จึงหักเหออกเป็น 2 แนว (double diffraction หรือ birefringence) ดังรูป 18.22 รังสีหักเหทั้งสองแนวเป็นแสงโพลาไรส์ โดยมีสนามไฟฟ้าของรังสีหักเหแต่ละรังสีตั้งฉากกัน ซึ่งแสดงด้วยลูกศรและจุด รังสีที่แทนด้วยจุด เรียกว่า รังสีธรรมดา (ordinary ray) มีอัตราเร็วเท่ากันทุกทิศทาง รังสีที่แทนด้วยลูกศร เรียกว่า รังสีพิเศษ (extraordinary ray) มีอัตราเร็วในผลึกต่างกันในทิศที่ต่างกัน
โพลาไรเซชันโดยการกระเจิงของแสง.
เมื่อแม่เหล็กไฟฟ้าตกกระทบอนุภาค เช่น ก๊าซ หรืออิเล็กตรอนในโมเลกุลของตัวกลาง อนุภาคจะดูดกลืนพลังงานจากคลื่นแม่เหล็กไฟฟ้า แล้วแผ่คลื่นแม่เหล็กไฟฟ้าออกมาทุกทิศทาง ปรากฏการณ์นี้ เรียกว่า การกระเจิง (scattering)
เมื่อแสงอาทิตย์ผ่านเข้ามาในบรรยากาศของโลกแสงจะกระทบโมเลกุลของอากาศหรืออนุภาคในบรรยากาศอิเล็กตรอนในโมเลกุลจะดูดกลืนแสงที่ตกกระทบนั้นและจะปลดปล่อยแสงนั้นออกมาอีกครั้งหนึ่งในทุกทิศทาง ปรากฏการณ์นี้เรียกว่าการกระเจิงของแสง ซึ่งได้ศึกษามาแล้วในบทเรียนเรื่องแสงโดยศึกษาผลของการกระเจิงที่ทำให้เห็นท้องฟ้าเป็นสีต่างๆ
การแพร่กระจายคลื่นและโพลาไรซ์.
แหล่งกำเนิดแสงส่วนใหญ่จัดอยู่ในประเภทไม่ต่อเนื่องและไม่มีขั้ว (หรือ "โพลาไรซ์เพียงบางส่วน") เนื่องจากประกอบด้วยคลื่นที่มีลักษณะสุ่มแตกต่างกันความถี่ (ความยาวคลื่น) เฟสและสถานะโพลาไรเซชัน อย่างไรก็ตามเพื่อความเข้าใจคลื่นแม่เหล็กไฟฟ้าและโพลาไรเซชันโดยเฉพาะมันง่ายกว่าที่จะพิจารณาคลื่นระนาบที่สอดคล้องกัน นี่คือคลื่นไซน์ของทิศทางใดทิศทางหนึ่ง (หรือ wavevector) ความถี่ช่วงเวลาและสถานะโพลาไรเซชัน การหาลักษณะของระบบออพติคัลที่สัมพันธ์กับระนาบระนาบกับพารามิเตอร์ที่กำหนดนั้นสามารถใช้ในการทำนายการตอบสนองของมันต่อกรณีทั่วไปมากขึ้นเนื่องจากคลื่นที่มีโครงสร้างเชิงพื้นที่ที่ระบุใด ๆ สามารถย่อยสลายเป็นส่วนผสมของระนาบระนาบ สเปกตรัมเชิงมุม) รัฐที่เชื่อมโยงกันสามารถสร้างแบบจำลองแบบสุ่มโดยมีการถ่วงน้ำหนักของคลื่นที่ไม่ได้รับความสัมพันธ์กับการแจกแจงความถี่ (สเปกตรัม), เฟสและโพลาไรเซชัน
คลื่นแม่เหล็กไฟฟ้า.
คลื่นแม่เหล็กไฟฟ้า (เช่นแสง) การเดินทางในพื้นที่ว่างหรือสื่อไอโซโทรปิกแบบไม่ทำให้เป็นเนื้อเดียวกันมีการอธิบายอย่างเหมาะสมว่าเป็นคลื่นตามขวางซึ่งหมายความว่าเวกเตอร์สนามไฟฟ้า E ของคลื่นแม่เหล็กไฟฟ้าและสนามแม่เหล็ก H อยู่ในทิศทางตั้งฉากกับ "ถึง) ทิศทางของการแพร่กระจายคลื่น; E และ H ตั้งฉากกันเช่นกัน ตามแบบแผนทิศทาง "โพลาไรเซชัน" ของคลื่นแม่เหล็กไฟฟ้าจะถูกกำหนดโดยเวกเตอร์สนามไฟฟ้า พิจารณาคลื่นระนาบ monochromatic ของความถี่แสง f (แสงของความยาวคลื่นสูญญากาศλมีความถี่ของ f = c / λโดยที่ c คือความเร็วของแสง) ให้เราใช้ทิศทางของการแพร่กระจายเป็นแกน z การเป็นคลื่นตามขวางคลื่นสนาม E และ H จะต้องมีส่วนประกอบในทิศทาง x และ y เท่านั้นในขณะที่ Ez = Hz = 0 โดยใช้สัญลักษณ์ที่ซับซ้อน (หรือเฟสเซอร์), สนามไฟฟ้าและสนามแม่เหล็กทางกายภาพทันทีจะได้รับจากส่วนที่แท้จริงของ ปริมาณที่ซับซ้อนที่เกิดขึ้นในสมการต่อไปนี้ ในฐานะที่เป็นฟังก์ชันของเวลา t และตำแหน่งเชิงพื้นที่ z (เนื่องจากคลื่นระนาบในทิศทาง + z ฟิลด์จะไม่มีการพึ่งพา x หรือ y)
คลื่นแม่เหล็กไฟฟ้า (Electromagnetic Radiation (EM radiation หรือ EMR)) เป็นคลื่นชนิดหนึ่งที่ไม่ต้องใช้ตัวกลางในการเคลื่อนที่ เช่นคลื่นวิทยุ (Radio waves) คลื่นไมโครเวฟ (Microwaves)
ปัจจุบันมีการใช้คลื่นแม่เหล็กไฟฟ้าในหลาย ๆ ด้าน เช่น การติดต่อสื่อสาร (มือถือ โทรทัศน์ วิทยุ เรดาร์ ใยแก้วนำแสง) ทางการแพทย์ (รังสีเอกซ์) การทำอาหาร (คลื่นไมโครเวฟ) การควบคุมรีโมท (รังสีอินฟราเรด)
คุณสมบัติของคลื่นแม่เหล็กไฟฟ้าคือเป็นคลื่นที่เกิดจากคลื่นไฟฟ้าและคลื่นแม่เหล็กตั้งฉากกันและเคลื่อนที่ไปยังทิศทางเดียวกัน คลื่นแม่เหล็กไฟฟ้าสามารถเดินทางได้ด้วยความเร็ว 299,792,458 เมตร/วินาที หรือเทียบเท่ากับความเร็วแสง
คลื่นแม่เหล็กไฟฟ้า เกิดจากการรบกวนทางแม่เหล็กไฟฟ้า (Electromagnetic disturbance) โดยการทำให้สนามไฟฟ้าหรือสนามแม่เหล็กมีการเปลี่ยนแปลง เมื่อสนามไฟฟ้ามีการเปลี่ยนแปลงจะเหนี่ยวนำให้เกิดสนามแม่เหล็ก หรือถ้าสนามแม่เหล็กมีการเปลี่ยนแปลงก็จะเหนี่ยวนำให้เกิดสนามไฟฟ้า
คลื่นแม่เหล็กไฟฟ้าเป็นคลื่นตามขวาง ประกอบด้วยสนามไฟฟ้าและสนามแม่เหล็กที่มีการสั่นในแนวตั้งฉากกัน และอยู่บนระนาบตั้งฉากกับทิศการเคลื่อนที่ของคลื่น คลื่นแม่เหล็กไฟฟ้าเป็นคลื่นที่เคลื่อนที่โดยไม่อาศัยตัวกลาง จึงสามารถเคลื่อนที่ในสุญญากาศได้
ผลกระทบสำหรับการสะท้อนและการขยายพันธุ์.
การสะท้อนกลับแบบพิเศษ.
นอกเหนือจากการเกิด birefringence และ dichroism ในสื่อเพิ่มเติมแล้วผลกระทบโพลาไรซ์ที่อธิบายโดยใช้เมทริกซ์โจนส์ยังสามารถเกิดขึ้นได้ที่อินเตอร์เฟซ (สะท้อนแสง) ระหว่างวัสดุสองชนิดของดัชนีการหักเหของแสงที่แตกต่างกัน ผลกระทบเหล่านี้ได้รับการปฏิบัติโดยสมการเฟรสเน ส่วนหนึ่งของคลื่นถูกส่งผ่านและมีการสะท้อนบางส่วน; สำหรับวัสดุที่กำหนดสัดส่วนเหล่านั้น (และเฟสของการสะท้อนกลับ) ขึ้นอยู่กับมุมของการตกกระทบและแตกต่างกันสำหรับโพลาไรซ์ s และ p ดังนั้นสถานะโพลาไรซ์ของแสงสะท้อน (แม้ว่าจะไม่ได้โพลาไรซ์ในตอนแรก) จะเปลี่ยนไป
สแต็กของแผ่นที่มุมเบียร์ไปยังลำแสงสะท้อนออกจากเศษเสี้ยวของแสงโพลาไรซ์ s ในแต่ละพื้นผิวทิ้งไว้ (หลังจากแผ่นเปลือกโลกหลายแผ่น) เป็นลำแสงโพลาไรซ์ส่วนใหญ่